text: Optræning af ældre en succes
  24 januar 2011 kl. 20.06
  Fredericia er blevet et eksempel for andre kommuner, der kopierer et vellykket forsøg med optræning af ældre.
  En god genoptræning efter alvorlig sygdom gør de ældre i stand til selv at klare flere ting i hjemmet. Det har et projekt i Fredericia for længst afsløret og derfor tager adskillige andre kommuner ideen op.
  Det er godt to år siden, Fredericia lancerede projektet "Længst muligt i eget liv". Beregninger fra Dansk Sundhedsinstitut tyder på, at samfundet kan spare flere milliarder kroner på ældreplejen om året, hvis alle kommuner investerer i systematisk genoptræning af de ældre.
  Derfor har 90 procent af landets kommuner nu kopieret Fredericia-modellen.
  